# Uporabniški priročnik

# Osebni računalnik VAIO Fit 14/15SVF14A1/SVF15A1

Natisni

## Podprti diski (modeli z optičnim pogonom)

V tej temi so opisane vrste nosilcev podatkov, ki jih lahko predvajate ali na katere lahko zapisujete podatke v računalniku VAIO.

Nameščeni optični pogon je odvisen od kupljenega modela. Pred uporabo preverite specifikacije.

### Za modele s pogonom DVD SuperMulti

Optični pogon podpira predvajanje in/ali zapisovanje podatkov na naslednje nosilce podatkov.

#### Predvajanje in zapisovanje

- CD-R/RW*1

- DVD-R/RW

- DVD+R/RW

- DVD+R DL (dvoslojni)

- DVD-R DL (dvostranski)

- DVD-RAM*2*3

#### Samo predvajanje

- CD-ROM

- DVD-ROM

### Za modele s pogonom Blu-ray Disc(TM) z zapisovalnikom DVD SuperMulti

Optični pogon podpira predvajanje in/ali zapisovanje podatkov na naslednje nosilce podatkov.

#### Predvajanje in zapisovanje

- CD-R/RW*1

- DVD-R/RW

- DVD+R/RW

- DVD+R DL (dvoslojni)

- DVD-R DL (dvostranski)

- DVD-RAM*2*3

- BD-R SL (enoslojni)/DL (dvoslojni), BD-RE SL/DL*4

- BD-R TL (troslojni), BD-RE TL*5

#### Samo predvajanje

- CD-ROM

- DVD-ROM

- BD-ROM

### Za modele s pogonom Blu-ray Disc(TM) ROM z zapisovalnikom DVD SuperMulti

Optični pogon podpira predvajanje in/ali zapisovanje podatkov na naslednje nosilce podatkov.

#### Predvajanje in zapisovanje

- CD-R/RW*1

- DVD-R/RW

- DVD+R/RW

- DVD+R DL (dvoslojni)

- DVD-R DL (dvostranski)

- DVD-RAM*2*3

#### Samo predvajanje

- CD-ROM

- DVD-ROM

- BD-R SL (enoslojni)/DL (dvoslojni), BD-RE SL/DL*4

- BD-ROM

*1 Zapisovanje podatkov na nosilec podatkov Ultra Speed CD-RW ni podprto.

*2 Optični pogon ne podpira diskov DVD-RAM z ohišjem. Uporabite diske brez ohišja ali diske z odstranljivim ohišjem.

*3 Zapisovanje podatkov na enostranske nosilce podatkov DVD-RAM (2,6 GB), združljive z DVD-RAM različico 1.0, ni podprto. Nosilci podatkov, združljivi z DVD-RAM različico 2.2/12X-SPEED DVD-RAM revizijo 5.0, niso podprti.

*4 Nosilci podatkov BD-RE Disc v obliki zapisa različice 1.0 in nosilci podatkov Blu-ray Disc z ohišjem niso podprti.

*5 Na voljo, če optični pogon podpira nosilce podatkov BDXL(TM). Nekateri programi morda ne podpirajo predvajanja in/ali zapisovanja nosilcev podatkov BD-R TL/BD-RE TL, vnaprej nameščeni programi pa se razlikujejo glede na kupljen model. Več informacij najdete v datotekah s pomočjo, priloženih programom. Drugi predvajalniki morda ne bodo predvajali nosilcev podatkov BD R TL/BD-RE TL, na katere ste podatke zapisali z računalnikom VAIO. Preverite, ali vaš predvajalnik podpira nosilce podatkov BD R TL/BD-RE TL.

#### Opomba

- Optični pogon morda ne podpira predvajanja nekaterih nosilcev podatkov ali zapisovanja podatkov nanje.

- Optični pogon ne podpira zapisovanja podatkov na diske velikosti 8 cm.

- Optični pogon podpira samo okrogle diske. Ne uporabljajte diskov drugih oblik (npr. v obliki zvezde, srca, kartice itd.) ali poškodovanih diskov, saj lahko pride do okvare računalnika VAIO.

- Podatke v obliki zapisa DVD-Video lahko zapisujte na nosilce podatkov DVD+R (eno- ali dvoslojni), DVD+RW/DVD-R (eno- ali dvoslojni) in DVD-RW. Podatke v obliki zapisa DVD-VR lahko zapisujte na nosilce podatkov DVD-R (eno- ali dvoslojni), DVD-RW in DVD-RAM. Zapisljivi nosilci podatkov se razlikujejo glede na program za zapisovanje na diske, ki ga uporabljate. Več informacij najdete v datoteki s pomočjo, priloženi programu.

- Priporočamo, da uporabljate nosilce podatkov znamke Sony: DVD+R, DVD+RW, DVD-R, DVD-RW, CD-R, CD-RW, BD-R in BD-RE.

- Podatkov ne morete zapisovati na nosilce podatkov DVD-RW (hitrost zapisovanja 6x), razen če optični pogon podpira zapisovanje s hitrostjo najmanj 6x za nosilce podatkov DVD-RW.

- Podatkov ne morete zapisovati na nosilce podatkov DVD+RW (hitrost zapisovanja 8x), razen če optični pogon podpira zapisovanje s hitrostjo najmanj 8x za nosilce podatkov DVD+RW.

- Računalnik VAIO je izdelan za predvajanje diskov, ki ustrezajo standardu CD (Compact Disc). Diski DualDiscs in nekateri glasbeni diski, kodirani s tehnologijo za zaščito avtorskih pravic, ne ustrezajo standardu CD. Zato ti diski morda niso združljivi z računalnikom.

- Ko kupujete zapisane ali prazne diske za uporabo v računalniku VAIO, obvezno preberite obvestila na embalaži diska in preverite, ali je predvajanje in zapisovanje združljivo z optičnim pogonom vašega računalnika. Sony NE jamči združljivosti optičnih pogonov VAIO z diski, ki niso združljivi z uradnim standardom »CD«, »DVD« ali »Blu-ray Disc«. UPORABA NEZDRUŽLJIVIH DISKOV LAHKO POVZROČI USODNO NAPAKO RAČUNALNIKA VAIO ALI USTVARI KONFLIKTE MED PROGRAMI, KI POVZROČIJO NEODZIVNOST SISTEMA.

  Za vprašanja o zapisih diskov se obrnite na posameznega izdajatelja zapisanih diskov ali na proizvajalca zapisljivih diskov.

- Če želite predvajati nosilce podatkov DVD-RW, DVD-RAM in DVD-R (eno- ali dvoslojne), ki ustrezajo standardu CPRM (Content Protection for Recordable Media), mora biti računalnik VAIO povezan v internet.

- Nosilci podatkov Blu-ray Disc za zapisovanje, urejanje ali predvajanje avtorsko zaščitene vsebine uporabljajo tehnologijo AACS (Advanced Access Content System). Če želite uporabljati nosilce podatkov Blu-ray Disc, morate posodobiti ključ AACS.

- Ključ AACS lahko posodobite prek interneta. Upoštevajte navodila v sporočilu, ki se prikaže v programu za zapisovanje, urejanje ali predvajanje, ki ga uporabljate. Če ključa AACS ne posodobite, morda ne boste mogli zapisovati, urejati ali predvajati avtorsko zaščitene vsebine.

  Za zapisovanje, urejanje ali predvajanje vsebine brez avtorske zaščite ne potrebujete posodobljenega ključa AACS. Ključ AACS za program za zapisovanje ali predvajanje nosilcev podatkov Blu-ray Disc, ki je nameščen v računalniku VAIO, lahko posodobite za pet let po nakupu. Po tem obdobju vas bomo o posodobitvi obvestili na spletnem mestu za podporo.

- Za nekatere vsebine nosilcev podatkov DVD in BD-ROM Disc so zahtevane regijske nastavitve. Če se regijska nastavitev na optičnem pogonu ne ujema s kodo regije na disku, predvajanje ni mogoče.

- Če zunanji zaslon ne ustreza standardu HDCP (High-bandwidth Digital Content Protection), ne morete predvajati ali si ogledati vsebine na avtorsko zaščitenih nosilcih podatkov Blu-ray Disc prek povezave HDMI.

- Nekatera vsebina nosilcev podatkov Blu-ray Disc podpira samo predvajanje videov v standardni ločljivost in ne omogoča predvajanja analognih videov.

Na vrh strani

### Sorodne teme

- O kodah regij (modeli z optičnim pogonom)

Na vrh strani