# Uporabniški priročnik

# Osebni računalnik VAIO Fit 14/15SVF14A1/SVF15A1

Natisni

## Priprava ustreznega delovnega okolja

V tej temi je opisano, kam lahko postavite računalnik VAIO in kam ne, poleg tega pa so opisana še navodila za ergonomsko uporabo.

### Mesta, kamor lahko postavite računalnik VAIO

Pri izbiri mesta za računalnik VAIO zagotovite, da:

- Imate enostaven dostop do vira napajanja in ustreznih vrat.

- Je okoli računalnika na voljo dovolj prostora.

- Je računalnik postavljen na ravni in dovolj široki podlagi ter da je zaslon med upravljanjem obrnjen proti vam.

- Je računalnik postavljen tako, da lahko pred njim sedite vzravnano, roke pa so pri tem vzporedne s tlemi.

### Mesta, kamor ne smete postaviti računalnika VAIO

Če računalnik VAIO postavite na neprimerno mesto, lahko pride do poškodb ali okvar. Računalnika ne postavljajte na mesta, ki so izpostavljena:

- Neposredni sončni svetlobi

- Magnetnim elementom ali virom

- Virom toplote, kot so grelne naprave v stanovanjih

- Čezmernim količinam prahu

- Visoki vlažnosti

- Slabemu prezračevanju

#### Opomba

- Ko je računalnik VAIO vklopljen, se lahko območje okoli reže ventilatorja močno segreje. Pri stiku s tem območjem bodite previdni.

- V okolico reže ne postavljajte predmetov, ki bi lahko blokirali ventilator.

#### Namig

- Računalnik VAIO uporablja visokofrekvenčne radijske signale, ki lahko povzročijo motnje radijskega ali televizijskega sprejema. V tem primeru računalnik premaknite stran od radia ali televizorja.

### Nasveti za ergonomsko uporabo

Kadar je le mogoče, poskusite upoštevati spodnje nasvete za ergonomsko uporabo.

#### Pohištvo in drža

Sedite na stolu z dobro hrbtno oporo. Nastavite višino stola tako, da bodo podplati ravno na tleh. S počivalom za noge vam bo morda udobneje.

Sedite v sproščeni in pokončni drži ter se izogibajte nagibanju naprej ali preveč nazaj.

#### Kot gledanja zaslona računalnika

S funkcijo nagibanja zaslona poiščite najustreznejši položaj. Ko sedite pred računalnikom VAIO, naj bo zaslon računalnika malo nižje od višine oči. Prilagodite tudi raven svetlosti zaslona.

Z nastavitvijo nagiba in ravni svetlosti zaslona računalnika lahko zmanjšate naprezanje oči in utrujenost mišic.

#### Osvetlitev

Izberite mesto, kjer se okna in luči ne bodo bleščala ali odsevala na zaslonu računalnika. S posredno svetlobo se izognite svetlim točkam na zaslonu. Ustrezna osvetljava poskrbi za večje udobje in učinkovitost pri delu.

#### Opomba

- Pri prilagajanju kota gledanja na računalniku VAIO ne uporabljajte prevelike sile, saj lahko v nasprotnem primeru povzročite mehanske poškodbe.

#### Namig

- Enaki nasveti veljajo za uporabo zunanjega zaslona.

### Opombe o ravnanju z računalnikom VAIO

Upoštevajte spodnje točke, da se izognete okvaram in poškodbam računalnika VAIO.

- Računalnik VAIO previdno postavite na ravno površino, da se izognete mehanskim udarcem.

- Preden računalnik VAIO premaknete, ga izklopite. Pri premikanju vklopljenega računalnika lahko pride do okvar trdega diska. Pred premikanjem računalnika odklopite vse priključene kable.

- Računalnik VAIO varujte pred padci in udarci. Že blag udarec ali tresljaj lahko povzroči okvaro trdega diska.

- Računalnika VAIO ne postavite v nestabilen položaj.

Na vrh strani