# Uporabniški priročnik

# Osebni računalnik VAIO Fit 14/15SVF14A1/SVF15A1

Natisni

## Osveževanje računalnika VAIO

Če računalnik VAIO ni več stabilen, priporočamo, da uporabite funkcijo za osvežitev, ki je na voljo v sistemu Windows. Računalnik osvežite po spodnjih navodilih.

#### Opomba

- Modeli s pogonom SSD velikosti 64 GB ali 128 GB ne podpirajo funkcije osveževanja. Če preverjate kapaciteto diska SSD, pritisnite ASSIST medtem, ko je računalnik VAIO izključen, da se prikaže zaslon VAIO Care (Rescue Mode) in izberite Start BIOS setup.

1. Ko je računalnik VAIO izklopljen, pritisnite tipko ASSIST.
   Prikaže se zaslon VAIO Care (Rescue Mode).
2. Izberite Start troubleshooting (recovery).
   Upoštevajte navodila na zaslonu, dokler se ne prikaže zaslon Izberite možnost (Choose an option).
3. Izberite Odpravi težave (Troubleshoot) in Osvežite računalnik (Refresh your PC).

Večina uporabniških podatkov, shranjenih na vaši vgrajeni napravi, nekatere nastavitve Windows in aplikacije, prenesene s Trgovina Windows (Windows Store) bodo ohranjeni tudi potem, ko osvežite računalnik VAIO. Vendar pa boste morda izgubili nastavitve nekaterih programov ali datoteke v določenih mapah.

Na spodnjem seznamu so prikazane podrobnosti o tem, katere datoteke so ohranjene in kateri podatki so izbrisani, ko osvežite računalnik.

#### Nastavitve, ki so ohranjene po osvežitvi računalnika VAIO

Potem ko osvežite računalnik VAIO, bodo ohranjene te nastavitve.

- Nastavitve knjižnic

- Uporabniški računi (lokalni, domenski, račun Microsoft) in članstva v skupini

- Nastavitve domen

- Nastavitve storitve Windows Update

- Ozadje začetnega in zaklenjenega zaslona

- Teme namizja

- Mednarodne nastavitve

- Profili brezžičnih omrežij

- Nastavitve, konfigurirane na pozdravnem zaslonu sistema Windows

#### Podatki, ki so izbrisani po osvežitvi računalnika VAIO

Potem ko osvežite računalnik VAIO, so izbrisani podatki iz spodaj navedenih map.

- \Windows

- \Programske datoteke

- \Programske datoteke (x86)

- \ProgramData

- \Uporabniki\(Uporabniško ime)\AppData

#### Opomba

- Pomembne podatke shranite vnaprej.

- Podatki, zaščiteni z avtorskimi pravicami, kot so podatki digitalnih oddaj ali glasbe, organizirani s programi za predvajanje večpredstavnosti, morda ne bodo na voljo, kljub temu, da se po osvežitvi računalnika VAIO nahajajo na isti lokaciji.

  Več informacij najdete v datoteki s pomočjo, priloženi programu, ki ga uporabljate.

#### Namig

- Programi, nameščeni ob dobavi in nameščeni iz Trgovina Windows (Windows Store) se ohranijo, medtem ko se programi na namizju, ki ste jih namestili po nakupu, izbrišejo.

Na vrh strani

### Sorodne teme

- O obnovitvi
- Obnovitev z obnovitvene particije
- Obnovitev z diskom Recovery Media
- Opombe v zvezi z obnavljanjem

Na vrh strani